stanford-oval/wikipedia huggingface dataset:
ריצ'רד איואדי
קריירה

בשנת 2000 היה שותף בכתיבת פרודית אימה בשם "Garth Marenghi's Fright Knight" עם מתיו הולנס. השניים הופיעו במופע זה יחד עם השחקנית alice lowe. המופע היה מועמד לפרס פרייר והופעת הבכורה הייתה בפסטיבל הפרינג' של אדינבורו. ב-2001 זכה בפרס זה על סרט המשך.
בשנת 2004 כתב עם הולנס סדרה טלוויזיונית שמהווה המשך לגארת' מרנגיס' לערוץ 4 הבריטי. עוד בשנה זו כתב עבור ה-BBC פרודית אופרת רוק שעסקה בחיי ישו, וכן השתתף ככתב בסרט "The Life and Death of Peter Sellers".
ב-2005 השתתף בקומדיית מצבים בשם "Nathan Barley".
ב-2006 הנחה תוכנית צ'אט קומית בשם " Man to Man with Dean Learner" בערוץ 4. עוד בשנה זו ואילך השתתף בסדרה קומית סאטירית בשם "Time Trumpet" המתרחשת לכאורה בשנת 2031 שבה איואדי וסלבריטאים אחרים כגון קייט מידלטון, דייוויד בקהאם ודייוויד קאמרון, מעלים זכרונות משנת 2007 ואילך.
ב-2007 ביים קליפ לשיר של להקת ארקטיק מאנקיז בשם "Fluorescent Adolescent" ושיר של הלהקה הוולשית סופר פרי אנימלס בשם "Run-Away".
ב-2008 זכה בפרס השחקן המצטיין בפסטיבל הטלוויזיה של מונטה קרלו על השתתפותו בתוכנית צוות איי.טי.-"The IT Crowd".
ב-2009 שיחק בסרט של פול קינג " Bunny and the Bull".
ב-2010 כתב וביים את סרט הבכורה שלו בשם "Submarine" בכיכובו של קרייג רוברטס ויסמין פייג' על בסיס ספר בשם זה שנכתב על ידי ג'ו דאנטורן. זהו סרט התבגרות דרמה קומי.
ב-2011 ביים את פרק 19 מתוך הסדרה "Community" עונה שנייה ששודרה ב־NBC, עוד בשנה זו ביים סיבוב הופעות של הקומיקאי האירי טומי טירנן.
בין השנים 2013–2014 דיבב בסדרת האנימציה "Strange Hill High" בערוץ הילדים CBBC.
סרטו העלילתי השני "הכפיל" בכיכובם של ג'סי אייזנברג ומיה וסיקובסקה, ומבוסס על ספרו של פיודור דוסטויבסקי בשם זהה משנת 1846. סרט זה הוא בז'אנר מותחן קומדיה שחורה שיצא לאקרנים באפריל 2014.
ספרו הראשון בשם "Ayoade on Ayoade: A Cinematic Odyssey"יצא בשנת 2014 על ידי ההוצאה לאור Faber and Faber Limited. זהו ספר פרודי שמתאר במאים ויוצרי קולנוע דנים על עבודתם.
ב-2016 ביים קליפ קצר ללהקת רדיוהד לשיר "Tinker Tailor Soldier Sailor Rich Man Poor Man Beggar Man Thief".
ב-2017 הנחה תוכנית טלוויזיה לערוץ 4 בשם "מבוך הקריסטל".
ספרו השלישי יצא ב-2019 בשם Ayoade on Top. ספר שכתב לילדים בשם The Book That No One Wanted to Read יצא בשנת 2022.
איואדי הנחה את טקס פרסי האקדמיה הבריטית לטלוויזיה 2020 אשר התנהל בהתאם לנהלים שהיו עקב נגיף הקורונה. הוא המשיך להנחות טקס זה גם ב-2021 ו-2022. (טקס פרסי האקדמיה הבריטית לטלוויזיה 2021).
חיים אישיים

איואדי נשוי ללידיה פוקס ולהם שתי בנות.
פילמוגרפיה

| שנה | שם הסרט | שם הסרט באנגלית | תפקיד | הערות |
| --- | --- | --- | --- | --- |
| 2003 |  | Hello Friend | איש המחשבים |  |
| 2004 | החיים על פי פיטר סלרס | The Life and Death of Peter Sellers | צלם החתונה |  |
| 2005 |  | Festival | דוויט סוואן |  |
| 2008 |  | At the Apollo |  | זהו אלבום ווידאו חי של להקת ארקטיק מאנקיז בבימוי איואדי. |
| 2009 |  | Bunny and the Bull | אוצר המוזיאון |  |
| 2010 | צוללת | Submarine |  | סרט ביכורים כבמאי וכותב |
| 2012 | שומרים על השכונה | The Watch | ג'מרקוס |  |
| 2013 |  | The Double |  | כותב ובמאי |
| 2014 | הקופסונים | The Boxtrolls | דיבוב |  |
| 2017 | פדינגטון 2 | Paddington 2 |  |  |
| 2018 | הקדמונים | Early Man | דיבוב |  |
| 2019 | סרט לגו 2: החלק השני | The Lego Movie 2: The Second part | דיבוב |  |
| 2019 | המזכרת | The Souvenir |  |  |
| 2020 | נשמה | Soul | דיבוב |  |
| 2021 | המזכרת 2 | The Souvenir Part II |  |  |
| 2021 | החיים המחשמלים של לואי וויין | The Electric life of Louis Wain | הנרי ווד |  |
| 2022 | לא רעים בכלל | The Bad Guys | פרופסור מרמלדה | דיבוב |
| 2023 | הסיפור המופלא של הנרי שוגר | The Wonderful story of Henry Sugar | ד'ר מארשל | סרט קצר |
| 2023 | לוכד העכברושים | The Rat Catcher | עורך/כתב | סרט קצר |
| 2024 |  | The Wonderful Story of Henry Sugar and Three More |  |  |
| 2024 | סטודיו לחלומות | Dream Productions | קסני | דיבוב; 4 פרקים |
| 2025 | לא רעים בכלל 2 | The Bad Guys 2 | פרופסור מרמלדה | דיבוב |
| שנה | שם הספר באנגלית | הערות |
| --- | --- | --- |
| 2014 | Ayoade on Ayoade: A Cinematic Odyssey |  |
| 2017 | The Grip of Film |  |
| 2019 | Ayoade on Top |  |
| 2022 | The Book that No One Wanted to Read | ספר ילדים |
| 2024 | The Fairy Tale Fan Club: Legendary Letters collected by C.C. Cecily | ספר ילדים |
| 2024 | The Unfinished Harauld Hughes |  |
הערות שוליים

↑  Moloney, Aisling, "Who is Crystal Maze host Richard Ayoade? Highlights from The IT Crowd, Garth Marenghi's Darkplace and more", Metro, 23/6/2017
↑  The IT Crowd (TV Series 2006–2013) - Awards - IMDb (באנגלית אמריקאית), נבדק ב-2024-11-16
↑  Anna Leszkiewicz, Ayoade on Ayoade by Richard Ayoade, review: 'a 300-page in joke', The Daily Telegraph, 2014
↑  Liz Calvario, Radiohead Share Eerie Short Video Directed By ‘The IT Crowd’ Actor Richard Ayoade, IndieWire, ‏2016-06-17 (באנגלית אמריקאית)
↑  מאמר מערכת, Richard Ayoade becomes a children's author, ‏19.1.21
↑  Bafta TV Awards: Richard Ayoade to host socially-distanced delayed ceremony, ‏29.5.20
↑   אורון שמיר, לשם שינוי, הסרט החדש של וס אנדרסון נגמר לפני שהספיק להתיש, באתר הארץ, 28 בספטמבר 2023
| --- | --- |
בקרת זהויות :  NLI: 987007369704305171  PLWABN: 9811498332505606  BIBSYS: 11083648  BnF: cb16940415h (data)  GND: 101796632X  ICCU: UBOV297679  ISNI: 0000 0000 6059 1018  LCCN: no2009071366  MusicBrainz: d600265e-c3f2-444e-8a7b-57759f34713c  NKC: mzk2012720507  NLK: KAC201518505  NTA: 339139781  SUDOC: 15885957X  VIAF: 88488172   WorldCat (עם VIAF): 88488172
אדם מקיי

| --- | --- |

 לידה:  17 באפריל 1968 (בן 56) פילדלפיה, ארצות הברית 
 מדינה:  מקסיקו 
 תקופת הפעילות:  מ-1995 
 עיסוק:  במאי קולנוע, תסריטאי, מפיק, שחקן וקומיקאי
 יצירות בולטות:  והרי החדשות, מכונת הכסף
 פרסים והוקרה:  פרס אוסקר לתסריט המעובד הטוב ביותר (2014) 
 פרופיל ב-IMDb
 
אדם מקיי (באנגלית: Adam McKay; נולד ב-17 באפריל 1968) הוא במאי קולנוע, תסריטאי, מפיק, שחקן וקומיקאי אמריקאי.
ביוגרפיה

מקיי נולד בפילדלפיה, פנסילבניה. הוא למד שנה באוניברסיטת המדינה של פנסילבניה ולאחר מכן עבר לאוניברסיטת טמפל, אך פרש חודשים ספורים לפני סיום לימודי התואר הראשון.
קריירה

הוא עבר לשיקגו ועסק בסטנד-אפ. בשנים 1995 עד 2001 כתב מערכונים עבור תוכנית הטלוויזיה סאטרדיי נייט לייב, כשבשנים 1997–1999 שימש הכותב הראשי של התוכנית.
ב-2004 יצר עם ויל פרל את הקומדיה "והרי החדשות", אותה גם ביים, שזכתה להצלחה רבה. הוא המשיך לשתף פעולה עם פארל כשחקן, במאי, תסריטאי ומפיק בסרטים "לילות טלדגה: הבלדה על ריקי בובי" (2006), "אחים חורגים" (2008), "לספק ת'סחורה" (2009), "החבר'ה האחרים" (2010), "The Virginity Hit" ‏(2010), "קאסה דה מי פאדרה" (2012), "הקמפיין" (2012) "חדשות בהפרעה" (2013) ועוד. ב-2007 יצר עם פארל את אתר האינטרנט "Funny or Die" ובו סרטונים קומיים.
מקיי שכתב את התסריט לסרט "אנטמן" שיצא ב-2015. הוא כתב וביים את הסרט "מכונת הכסף" (2015), הסרט היה מועמד לחמישה פרסי אוסקר בהם לסרט הטוב ביותר ולבמאי הטוב ביותר ומקיי זכה בפרס אוסקר לתסריט המעובד הטוב ביותר. סרטו הבא, "סגן הנשיא" (2018), היה מועמד לשישה פרסי גלובוס הזהב ומועמד לשבעה פרסי אוסקר בהם לסרט הטוב ביותר, לבמאי הטוב ביותר ולתסריט המקורי הטוב ביותר.
הוא הבמאי והמפיק של סדרת הטלוויזיה "יורשים" ששידורה החל ב-2018 ברשת HBO. על עבודתו כבמאי הסדרה, זכה בפרס גילדת הבמאים של אמריקה.
ב-2021 יצא בנטפליקס הסרט שכתב וביים "אל תסתכלו למעלה".
בשנת 2022 עלתה ברשת HBO הסדרה "לייקרס: קבוצה מנצחת", אותה מקיי ביים והפיק. באותה שנה לקח חלק בהפקת הסרט "Fresh" ובהפקת הסרט "התפריט". עוד באותה שנה החל לעבוד על בימוי מיני-סדרת הדרמה "Kings of America" בכיכובה של איימי אדמס; אשר מתוכננת לעלות ברשת נטפליקס במהלך שנת 2023.
בשנת 2025 הפיק את מותחן ההישרדות "Beneath the Storm".
חיים אישיים

מקיי נשוי לבמאית האמריקאית-יהודית שירה פיבן (אחותו של השחקן ג'רמי פיבן). לזוג שתי בנות.
ניק אופרמן

| --- | --- |

ניק אופרמן, 2018
 לידה:  26 ביוני 1970 (בן 54) ג'ולייט, ארצות הברית 
 שם לידה:  Nicholas David Offerman
 מדינה:  ארצות הברית ארצות הברית
 תקופת הפעילות:  מ-1997 
 מקום לימודים:  אוניברסיטת אילינוי באורבנה-שמפיין  תיכון מינוקה  University of Illinois College of Fine and Applied Arts 
 בת זוג:  מייגן מולאלי
 פרסים והוקרה:  פרסי איגוד מבקרי הטלוויזיה 
 http://www.offermanwoodshop.com/
 פרופיל ב-IMDb
 
ניקולס "ניק" דייוויד אופרמן (באנגלית: Nicholas "Nick" David Offerman; נולד ב-26 ביוני 1970) הוא שחקן, קומיקאי, מדבב, סופר ונגר אמריקאי. אופרמן ידוע בעיקר בזכות דמותו של רון סוונסון, אותה גילם בסיטקום "מחלקת גנים ונוף" של NBC.
ראשית חייו

אופרמן נולד ב-26 ביוני 1970 בג'ולייט שבמדינת אילינוי אשר בארצות הברית, למשפחה קתולית. הוא גדל בכפר מינוקה(אנ') שבמדינת אילינוי. אופרמן למד בהמשך תיאטרון באוניברסיטת אילינוי באורבנה-שמפיין וסיים את לימודיו באוניברסיטה בשנת 1993. באותה שנה יחד עם הוא וקבוצת סטודנטים הקימו את קבוצת התיאטרון "Defiant Theatre"(אנ').
קריירה > קריירת משחק

אופרמן התגורר בשיקגו באמצע שנות ה-90. במהלך תקופה זו עבד במספר קבוצות תיאטרון כמו Steppenwolf, Goodman ו-Wisdom Bridge. ב-Steppenwolf. במהלך תקופה זו הכיר אופרמן את איימי פוהלר, שהייתה מאוד פעילה באותה העת בסצנת האימפרוב של שיקגו.
בתחילת הקריירה היו לו הופעות קטנות בין היתר בסיטקום ויל וגרייס, מלך השכונה, 24, הבית הלבן, ובנות גילמור, ובמונק.
בשנת 2009 מפיקי הסיטקום המשרד הציעו לאופרמן תפקיד משנה קבוע בסיטקום של NBC "מחלקת גנים ונוף" בתפקיד רון סוונסון(אנ'), אותו גילם בין השנים 2009 עד 2015, ואשר זיכה אותו בפרס איגוד מבקרי הטלוויזיה בקטגוריית הישג אישי בקומדיה, ושתי מועמדויות לפרס הטלוויזיה של המבקרים בקטגוריית שחקן המשנה הטוב ביותר בסדרה קומית.
בנוסף לכך אופרמן הופיע לאורך השנים בשלל סרטים ותוכניות טלוויזיה, הן בקומדיות והן בדרמות. בין היתר הופיע בשנת 2015 בעונה השנייה של סדרת פארגו כאשר על תפקידו בסדרה קיבל מועמדות לפרס הטלוויזיה של המבקרים, וכמו גם בסדרה פאם וטומי שעלתה לשידור בשנת 2022, ובסדרה האחרונים מבינינו שעלתה לשידור בשנת 2023 ועל תפקידו בסדרה זו זכה בפרס אמי בפריים טיים בקטגוריית שחקן המשנה הטוב ביותר בסדרת דרמה. הוא שיחק לאורך השנים גם במספר סרטים עצמאיים כמו מלכי הקיץ (2013), אני וארל וזאת שעומדת למות (2015), המייסד (2016) ודפיקות לב חזקות (2018).
בנוסף לכך אופרמן דיבב גם את הסוכן פאוורס בסדרת האנימציה "גרוויטי פולס" ודיבב דמויות שונות בזיכיון הסרטים של "סרט לגו" (2014–הווה), מפלצת של מלון 2 (2015), עידן הקרח: מסלול התנגשות (2016), וזיכיון הסרטים "לשיר" (2016–הווה). בנוסף לכך הוא הנחה גם את הסרט הדוקומנטרי "הזויים" משנת 2020.
בין השנים 2018 עד 2021 הוא הנחה את תחרות הריאליטי "Making It"(אנ') יחד עם איימי פוהלר. אופרמן ופוהלר קיבלו על כך שלוש מועמדויות לפרס אמי בקטגוריית המנחה הטוב ביותר שלתוכנית ריאליטי או תחרות.
קריירה > נגרות

בנוסף לקריירת משחק אופרמן הוא גם בונה מקצועי של סירות ויש לו עסק צד כנגר. אופרמן מייצר במסגרת עסק זה רהיטים ופריטים שונים עשויים מעץ בחנות "Offerman Woodshop" אשר בלוס אנג'לס, אותה ייסד בשנת 1999. בשנת 2008 אף הפיק והוציא לשווקים את סרט ההדרכה "Fine Woodstrip Canoe Building with Nick Offerman" בו הוא מלמד כיצד ליצור סירות קאנו.
קריירה > כתיבה

לאורך השנים כתב אופרמן ארבעה ספרים אוטוביוגרפיים למחצה הכוללים את הספר "Paddle Your Own Cano: One Man's Fundamentals for Delicious Living" שיצא לאור לראשונה בשנת 2013, "Gumption: Relighting the Torch of Freedom with America's Gutsiest Troublemakers" שיצא לאור לראשונה בשנת 2015, ו"Good Clean Fun: Misadventures in Sawdust at Offerman Woodshop" שיצא לאור לראשונה בשנת 2016, ו-"Where the Deer and the Antelope Play" שיצא לאור לראשונה ב-2021. כל ארבעת הספרים זמנים גם כספרי שמע.
קריירה > הופעות קומיות

בשנת 2017 החל לערוך סבב הופעות עם מופע היחיד שלו אשר כלל 28 הופעות ברחבי ארצות הברית וקנדה. המופע משלב בין היתר סטנדאפ, ושירים אותם הוא מבצע.
קריירה > תיאטרון

בשנת 2014 אופרמן ומולאלי כיכבו ביחד במחזה "אנאפורנה" בו הם גילמו זוג מנוכר שנפגשים בפעם האחרונה. בשנת 2015, אופרמן כיכב בתפקיד איגנטיוס ג'יי ריילי בעיבוד התיאטרלי של הספר "A Confederacy of Dunces"(אנ').
חיים אישיים

ב-20 בספטמבר 2003 התחתן עם הקומיקאית מייגן מולאלי. לעיתים קרובות בני הזוג משתפים פעולה בתוכניות טלוויזיה ועל הבמה, בהם הסדרות והסרטים ויל וגרייס, מחלקת גנים ונוף, The מפלצת של מלון 2, ההמבורגרים של בוב ו־The Great North.
בשנת 2016 ערכו בני הזוג סבב הופעות קומי. בשנת 2019 בני הזוג הפיקו פודקאסט שעסק בחייהם האישיים ואשר במסגרתו הם ראיינו אורחים שונים.
פילמוגרפיה

| 0 | 1 | 2 |
| --- | --- | --- |
|  קולנוע עושים את זה (1997)  עיר של מלאכים (1998)  אי המטמון (1999)  גרוב (2000)  נוסחה לרצח (2002)  נובמבר (2004)  הקללה (2005)  איזו מין שוטרת 2 (2005)  עיר החטאים (2005)  חותכי ורידים: סיפור אהבה (2006)  ניסיון הקניה (2007)  הרמוני ואני (2009)  גברים שבוהים בעזים (2009)  לקחת סיכונים (2009)  אודרי שובר הרכבות (2010)  כל הדברים הטובים (2010)  מישהו שם למעלה אוהב אותי (2012) / גם מפיק  מרוסקת (2012)  רחוב ג'אמפ 21 (2012)  קאסה דה מי פאדרה (2012)  מלכי הקיץ (2013)  בעולם שבו... (2013)  אנחנו המילרים (2013)  פרדייז (2013)  סרט לגו (2014) – דיבוב  ארנסט וסלסטין (2014) – דיבוב  פגישה והחלפה (2014)  רחוב ג'אמפ 22 (2014)  תאמינו לי (2014)  דרך ארוכה (2015)  אני וארל וזאת שעומדת למות (2015)  אביר הגביעים (2015)  דני קולינס (2015)  ברוכים הבאים לאושר (2015)  מפלצת של מלון 2 (2015) – דיבוב  עידן הקרח: מסלול התנגשות (2016) – דיבוב  חיי כקישוא (2016) – דיבוב  לשיר (2016) – דיבוב  המייסד (2016)  בית המחר (2017) / גם מפיק בפועל  השעות הקטנות (2017)  הגיבור (2017)  Infinity Baby‏ (2017)  נוסטלגיה (2018)  דפיקות לב חזקות (2018)  זמנים קשוחים באל רויאל (אנ') (2018)  פנג הלבן (2018) – דיבוב  סרט לגו 2: החלק השני (2019) – דיבוב  פרנסס פרגוסון (2019)  לוסי בשמיים (2019)  לשיר 2 (2021) – דיבוב  כסף טיפש (2023)  משעול הסוכריות (2023)  דיקס: המיוזיקל (אנ') (2023)  Origin ‏(2023)  הקרב על אמריקה (2024)  חייו של צ'אק (2024)  דרדסים (2025) - דיבוב  משימה בלתי אפשרית: חשבון סופי (2025)  A Complete Unknown ‏(TBA)  Butterfly in the Typewriter‏ ‏(TBA) |  |  טלוויזיה ER ‏(1997)  קאבלאם! (1998) – דיבוב  פרופיילר (1998)  הבית הלבן (1999)  ויל וגרייס (2001)  NYPD Blue ‏(2001–2003)  הפרקליטים (2002)  בוקר טוב מיאמי (2003)  24 (2003)  מלך השכונה (2003)  ג'ורג' לופז (2003–2004)  בנות גילמור (2003–2005)  דדווד (2004)  החיים על מקל (2005)  מונק (2005)  CSI: ניו יורק (2006)  3 ק"ג (2006)  בודי שופ אמריקאי (2007)  ילדי בית החולים (2008–2015)  מחלקת גנים ונוף (2009–2015)  המופע של קליבלנד (2012) – דיבוב  ההמבורגרים של בוב (2012–2014) – דיבוב  קונאן (2013)  אי שם (2013) – דיבוב  היסטוריה שתויה (2013)  השוטר גרזן (2013–2015) – דיבוב  קרול שואו (2014)  משפחת סימפסון (2014) – דיבוב  הנסיכה סופיה הראשונה (2014) – דיבוב  גרוויטי פולס (2014–2015) – דיבוב  השבוע שעבר עם ג'ון אוליבר (2014–2015)  פארגו (2015)  אתה, אני והאפוקליפסה (2015)  ברוקלין תשע-תשע (2015)  במשפחות הכי טובות (2016)  בנו של זורן (2016) – דיבוב  חבר בלש (2017) – דיבוב  תרגיע (2017)  ויל וגרייס (2018)  שלושה בהסוואה: סיפורי ארקדיה (2018–2019) – דיבוב  בשורות טובות (2019–הווה)  דאבס (2020)  The Great North‏ (2021–הווה) – דיבוב  קולין בשחור-לבן (2021)  פאם וטומי (2022)  ליגה משלהן (2022)  The Resort‏ (2022)  האחרונים מבינינו (2023) |
פרסים ומועמדויות

| שנה | פרס | קטגוריה | העבודה עליה קיבל מועמדות | התוצאה |
| --- | --- | --- | --- | --- |
| 2010 | פרסי TCA | הישג אינדיבידואלי בקומדיה | מחלקת גנים ונוף | מועמדות |
| 2011 | פרסי TCA | הישג אינדיבידואלי בקומדיה | מחלקת גנים ונוף | זכייה |
| 2011 | פרסי בחירת מבקרי הטלוויזיה | שחקן המשנה הטוב ביותר בסדרה קומית | מחלקת גנים ונוף | מועמדות |
| 2012 | פרסי בחירת מבקרי הטלוויזיה | שחקן המשנה הטוב ביותר בסדרה קומית | מחלקת גנים ונוף | מועמדות |
| 2012 | פרס גילדת הכותבים של אמריקה | הסדרה הקומית הטובה ביותר | מחלקת גנים ונוף | מועמדות |
| 2015 | פרסי בחירת מבקרי הטלוויזיה | שחקן המשנה הטוב ביותר במיני-סדרה או סרט | פארגו | מועמדות |
| 2019 | פרס אמי לבידור בפריים טיים | מנחה מצטיין לתוכנית מציאות-תחרות | Making It(אנ') | מועמדות |
| 2020 | פרס אמי לבידור בפריים טיים | מנחה מצטיין לתוכנית מציאות-תחרות | Making It(אנ') | מועמדות |
| 2022 | פרס אמי לבידור בפריים טיים | מנחה מצטיין לתוכנית מציאות-תחרות | Making It(אנ') | מועמדות |
| 2024 | פרס אמי לבידור בפריים טיים | שחקן אורח מצטיין בסדרת דרמה | האחרונים מבינינו | זכייה |
| 2024 | פרס אינדפנדנט ספיריט | הופעת המשנה הטובה ביותר בסדרה חדשה עם תסריט | האחרונים מבינינו | זכייה |
הערות שוליים

↑  Rock 'n Roll Ghost. "TV Interview: Nick Offerman – Parks and Recreation (NBC)". Rocknrollghost.com. אורכב מ-המקור ב-17 באוגוסט 2017. נבדק ב-2 בינואר 2014. {{cite web}}:  (עזרה)
↑  "Nick Offerman, deadpan man – Viewer Discretion". Boston.com. 24 בפברואר 2010. נבדק ב-6 בפברואר 2014. {{cite news}}:  (עזרה)
1 2 3  Ryan, Maureen (23 בספטמבר 2009). "Nick Offerman serves up solid comedy on "Parks and Recreation"". Chicago Tribune. אורכב מ-המקור ב-20 במרץ 2012. נבדק ב-17 באוקטובר 2016. {{cite news}}:  (עזרה)
↑  "Offerman Woodshop". offermanwoodshop.com. נבדק ב-6 בספטמבר 2012. {{cite web}}:  (עזרה)
↑  ConcertFix. "Nick Offerman Tour Dates & Concert Tickets 2019". ConcertFix (באנגלית). נבדק ב-26 במרץ 2019. {{cite web}}:  (עזרה)
↑  Isherwood, Charles (22 באפריל 2014). "Watch Out: The Ex-Wife Has Arrived, and She's Got Lots of Baggage". The New York Times. נבדק ב-30 באפריל 2020. {{cite news}}:  (עזרה)
↑  Clay, Carolyn (20 בנובמבר 2015). "A 'Confederacy' Of Laughter At The Huntington". www.wbur.org (באנגלית). נבדק ב-27 באפריל 2021. {{cite web}}:  (עזרה)
↑  Fox, Jesse David (29 במרץ 2013). "The History of Nick Offerman and Megan Mullally's Awesome Marriage". Vulture. נבדק ב-31 במרץ 2014. {{cite web}}:  (עזרה)
↑  Eakin, Marah (22 באוגוסט 2016). "Nick Offerman on middle-aged sex and what people get wrong about Ron Swanson". The A.V. Club. נבדק ב-24 בינואר 2018. {{cite news}}:  (עזרה)
↑  "The Naked Truth About Nick Offerman and Megan Mullally's Enviable Love Story". E! Online. 2020-06-26. נבדק ב-2022-01-07.
↑  "In Bed with Nick and Megan podcast on Earwolf". www.earwolf.com (באנגלית אמריקאית). אורכב מ-המקור ב-7 בינואר 2022. נבדק ב-2022-01-07. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2022: קולמן דומינגו – "אופוריה" | פרס אמי לבידור בפריים טיים לשחקן אורח בסדרת דרמה   2023: ניק אופרמן – "האחרונים מבינינו"  | הבא: 2024: נסטור קרבונל – שוגון |
| --- | --- |
בקרת זהויות :  NLI: 987007456386305171  PLWABN: 9812838273705606  BIBSYS: 1533887383532  BNE: XX5526715  GND: 1141600579  ISNI: 0000 0001 1410 8440  LCCN: no2011000585  LNB: 000220374  MusicBrainz: 6888f5f8-67d3-4cf1-b804-9420344a3bae  NKC: xx0217280  NLK: KAC2020Q3485  NTA: 410498394  SUDOC: 203633857  VIAF: 166931632   WorldCat (עם VIAF): 166931632 
יחד עם צוות השחקנים של הסדרה "מחלקת גנים ונוף" ב-2012
יחד עם אשתו מייגן מולאלי, 2014
ויטני פיק

| --- | --- |
אין תמונה חופשית
 לידה:  28 בינואר 2003 (בת 22) אוגנדה קמפלה, אוגנדה
 תקופת הפעילות:  מ-2017
 עיסוק:  שחקנית
 פרופיל ב-IMDb
 
ויטני פיק (באנגלית: Whitney Peak; נולדה ב-28 בינואר 2003) היא שחקנית אוגנדית-קנדית.
ביוגרפיה

פיק נולדה בעיר קמפלה שבאוגנדה, הצעירה מארבעת ילדיהם של מעצבת שיער מאוגנדה וטייס קנדי. היא למדה בפנימייה והייתה שחיינית. היא גדלה באוגנדה עד גיל 10 ואז היא ומשפחתה עברו להתגורר בקנדה בשנת 2012, והתיישבו בפורט קוקיטלם, קולומביה הבריטית, שם פיק עברה ללמוד בבית ספר ציבורי.
קריירה

לאחר שעברה להתגורר בקנדה, היא שמעה פרסומת ברדיו לאודישנים לפרויקט של ערוץ דיסני והחליטה להיבחן ולעסוק במשחק.
תפקיד המשחק הראשון שלה היה בשנת 2017 בסרט הקולנוע "המשחק הגדול" בבימויו של אהרן סורקין.
בשנת 2018 שיחקה בתפקיד אורח של לניס בסדרת גיבורי העל "אגדות המחר" של רשת The CW.
בשנת 2019 לוהקה לעונתה השנייה בתפקיד התאומה ג'ודית בלקווד בסדרה "הרפתקאותיה המצמררות של סברינה" המבוססת על קומיקס באותו השם והיא משודרת שירות הזרמת המדיה "נטפליקס".
בשנת 2021 החלה פיק לגלם את דמותה של זויה לוט בעיבוד של הסדרה "אחת שיודעת" ברשת ל HBO Max. הסדרה שודרה במשך כשתי עונות, עד לינואר 2023.
בשנת 2022 גילמה את בקה בסרט "הוקוס פוקוס 2"; הסרט מהווה המשך לסרט "הוקוס פוקוס" משנת 1993 והוא עלה לשירות הזרמת המדיה "דיסני+" ב-30 בספטמבר 2022.
החל משנת 2023, פיק היא פרזנטורית של בושם הנשים Coco Mademoiselle (אנ') של בית האופנה שאנל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | המשחק הגדול | סטלה |  |
| 2022 | הוקוס פוקוס 2 | בקה |  |
| 2025 | Beneath the Storm |  |  |
| TBA | Somewhere in Dreamland | אנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | Campfire Kiss | ג'יליאן | סרט טלוויזיה של הולמרק |
| 2018 | אגדות המחר | לניס | פרק: "Wet Hot American Bummer" |
| 2020–2019 | הרפתקאותיה המצמררות של סברינה | ג'ודית בלקווד | 10 פרקים |
| 2019 | איי זומבי | תלמידה | פרק: "Five, Six, Seven, Ate!" |
| 2020 | הביתה לפני החשכה | אלפא ג'סיקה | תפקיד ראשי (עונה 1); 10 פרקים |
| 2021–2023 | אחת שיודעת | זויה לוט | תפקיד ראשי (2 עונות); 24 פרקים |
הערות שוליים

1 2  Alexis Okeowo, You Know You Love Whitney Peak, ELLE, ‏2021-06-30 (באנגלית אמריקאית)
↑  Okeowo, Alexis (30 ביוני 2021). "You Know You Love Whitney Peak". נבדק ב-1 ביולי 2021. {{cite web}}:  (עזרה)
↑  Berlinger, Max (3 ביולי 2021). "Whitney Peak Has Fun on the 'Gossip Girl' Reboot". נבדק ב-4 ביולי 2021. {{cite web}}:  (עזרה)
↑  Ukiomogbe, Juliana (16 בדצמבר 2020). ""This Is Going to Be a Lot": Whitney Peak on the Pressure of Rebooting Gossip Girl". נבדק ב-11 ביוני 2021. {{cite web}}:  (עזרה)
↑  Whitney Peak, star of the Gossip Girl reboot, becomes the face of Coco Mademoiselle, The Mill, ‏6 במרץ 2023
משחק פתור

.
משחק פתור הוא משחק חשיבה שניתן לנבא את תוצאותיו בהינתן משחק מושלם של אחד, או שני הצדדים.
הגדרות

למשחק פתור שלוש הגדרות שונות שמעידות על אופי ועומק הפתרון:
הגדרות > משחק פתור אולטרה-חלש

משחק פתור אולטרא-חלש הוא משחק שקיימת עבורו הוכחה שהשחקן הראשון ינצח, יפסיד או יסיים בתיקו, כבר מהמהלך הראשון, בהינתן ששני הצדדים משחקים משחק מושלם. הוכחה זו יכולה להיות הוכחה לא קונסטרוקטיבית, במובן שאינה מציגה את האלגוריתם עבור אותו משחק מושלם. כלומר הוכחה מסוג זה לא מספקת את היכולת להגיע לתוצאה שהיא מבטיחה.
הגדרות > משחק פתור חלש

משחק פתור חלש אם קיים אלגוריתם שמבטיח ניצחון לשחקן אחד, או תיקו, מול כל מהלך אפשרי של היריב, כבר מתחילת המשחק. למשחקים מסוג זה ניתן לבנות תוכנת מחשב שתממש את האלגוריתם ובכך תבטיח שהתוכנה לעולם לא תנוצח.
הגדרות > משחק פתור חזק

במובן החזק ביותר שלו, משחק פתור הוא משחק שקיים לו אלגוריתם שיכול לצור משחק מושלם מכל שלב במשחק. כלומר גם אם כבר נעשו טעויות בצד אחד או שניהם.
בהינתן חוקים של משחק לשני מתמודדים עם מספר סופי של מצבים, ניתן לבנות אלגוריתם מינימקס שיבצע חיפוש בעץ המשחק (גרף עץ מסתעף שמציג את כל המצבים האפשריים של המשחק, כאשר החיבור בין כל שני מצבים הוא על ידי מהלך חוקי של אחד הצדדים). עם זאת, כיוון שיש משחקים רבים בהם בניית עץ חיפוש אינה אפשרית (בגלל כמות אדירה של מצבים אפשריים, כמו בשחמט למשל), משחק לא נחשב לפתור אלא אם כן האלגוריתם יכול לרוץ על חומרה קיימת בפרק זמן סביר. אלגוריתמים למשחקים רבים מתבססים על מסדי נתונים גדולים שקיימים מראש. מכאן שכל פעולתם של אלגוריתמים מסוג זה היא חיפוש במסד הנתונים. גישה זו היא בת יישום רק למשחקים בהם כמות המהלכים האפשרית ניתנת לשמירה במסד נתונים, וניתן לשלוף ממסד הנתונים מידע ספציפי בפרק זמן סביר.
לדוגמה, המשחק איקס עיגול הוא משחק פתור כיוון שתתקבל בו תוצאת תיקו אם שני השחקנים משחקים משחק מושלם (עובדה זו ברורה כבר לילדים שמשחקים במשחק).
השאלה אם משחק פתור או לא, לא קשורה בהכרח לעניין שיש לבני אדם לשחק בו. משחק שפתור בצורה חזקה יכול להישאר מעניין במקרה שאלגוריתם הפתרון מסובך מכדי לזכור אותו בעל פה. מנגד, משחק שפתור בצורה חלשה יכול לאבד את העניין שבו אם אסטרטגיית הניצחון פשוטה מספיק כדי לשנן. פתרון אולטרה-חלש (כמו הקס) לא פוגע כלל במשחקיות, שכן ידיעה על קיום משחק מושלם מבלי הצגתו לא יכולה להועיל למתמודדים.
משחק מושלם

בתורת המשחקים, משחק מושלם הוא התנהגות או אסטרטגיה של שחקן שמובילה לתוצאה הטובה ביותר האפשרית לשחקן זה, בלי קשר למהלכי התגובה של היריב.
בהתבסס על חוקי המשחק, כל מצב סופי אפשרי ניתן לאמוד לפי ניצחון, הפסד או תיקו. על ידי חישוב לאחור של אותם מצבים סופיים, ניתן בצורה רקורסיבית לאמוד כל מצב לא סופי במשחק כמצב המוביל למצב סופי כלשהו - רצוי או לא. בצורה כזאת ממפים כל מצב במשחק וכך בכל שלב במהלך המשחק ניתן לבחור במהלך שיוביל למצב הבא, הטוב ביותר האפשרי. בהגדרה פשוטה, משחק מושלם הוא משחק שמשוחק ללא טעויות, תוך צפייה מראש של המהלכים על מהלך המשחק כולו והתכווננות לעבר מצב סופי רצוי ומוגדר מראש.
אם קיימות מספר אפשרויות שמובילות לאותה תוצאה, משחק מושלם לעיתים נחשב כזה שיבחר במסלול הקצר ביותר לתוצאה אם היא חיובית, או במסלול הארוך ביותר לתוצאה אם היא שלילית.
ניתן להרחיב את המושג משחק מושלם למשחקים שהמידע עליהם אינו מלא (אין ולא ניתן להרכיב מסד נתונים של כל התוצאות האפשריות), כאסטרטגיה שתבטיח את התוצאה הצפויה המינימלית הגבוהה ביותר, בלי קשר לאסטרטגיית היריב.
לדוגמה, האסטרטגיה המושלמת עבור אבן נייר ומספריים תהיה לבחור באופן אקראי עם הסתברות זהה של שליש לכל אפשרות. החסרון באסטרטגיה זו היא שהיא לעולם לא תנצל אסטרטגיה לא אופטימלית של היריב. לכן התוצאה הצפויה לאסטרטגיה זו, לעומת כל אסטרטגיה אחרת, תהיה תמיד שווה לתוצאה הצפויה המינימלית.
למרות שהאסטרטגיה האופטימלית למשחק מסוים עדין אינה ידועה, מחשב יכול לנצל פתרונות קיימים למשחק מנקודות מסוימות במהלכו (בניגוד למשחק מושלם שמציג פתרון החל מהצעד הראשון), שיאפשרו לו לשחק משחק מושלם החל מנקודות אלו אם יגיע אליהן בשלב כלשהו במהלך המשחק. תוכנות שחמט ידועות בשימוש בתכונה זו: מכניסים אליהן עשרות סיומים שהפתרון שלהם ידוע.